ಬೆಂಗಳೂರು ಉತ್ತರ (ದೊಡ್ಡಬಳ್ಳಾಪುರ) ಜಿಲ್ಲೆ 1

ಬೆಂಗಳೂರು ಉತ್ತರ ಜಿಲ್ಲೆ : ಕರ್ನಾಟಕದ ಒಂದು ಜಿಲ್ಲೆಯಾಗಿದೆ. ದೊಡ್ಡಬಳ್ಳಾಪುರ ಜಿಲ್ಲೆಯ ಜಿಲ್ಲಾ ಕೇಂದ್ರ, ತಾಲ್ಲೂಕು ಕೇಂದ್ರ ಮತ್ತು ಕಸಬಾ ಹೋಬಳಿಯ ಕೇಂದ್ರವಾಗಿದೆ. ಬೆಂಗಳೂರು ಜಿಲ್ಲೆಯನ್ನು 1986ರಲ್ಲಿ ಬೆಂಗಳೂರು ನಗರ ಜಿಲ್ಲೆ ಮತ್ತು ಬೆಂಗಳೂರು ಗ್ರಾಮಾಂತರ ಜಿಲ್ಲೆ ಎಂಬ 2 ಪ್ರತ್ಯೇಕ ಜಿಲ್ಲೆಯಾಗಿ ರಚನೆಯಾಯಿತು. ಬೆಂಗಳೂರು ಗ್ರಾಮಾಂತರ ಜಿಲ್ಲೆಯ ಹೆಸರನ್ನು 2025ರಲ್ಲಿ ಬೆಂಗಳೂರು ಉತ್ತರ ಜಿಲ್ಲೆ (ದೊಡ್ಡಬಳ್ಳಾಪುರ) ಎಂದು ಮರುನಾಮಕರಣ ಮಾಡಲಾಗಿದೆ.

ಹಿಂದಿನ ಬೆಂಗಳೂರು ಜಿಲ್ಲೆಯನ್ನು ಗ್ರೇಟರ್ ಬೆಂಗಳೂರು ಅಭಿವೃದ್ಧಿ ಪ್ರಾಧಿಕಾರ ರಚನೆ ಮಾಡಿ ಬೆಂಗಳೂರು ನಗರ (ಬೆಂಗಳೂರು) ಜಿಲ್ಲೆ, ಬೆಂಗಳೂರು ಉತ್ತರ (ದೊಡ್ಡಬಳ್ಳಾಪುರ) ಜಿಲ್ಲೆ ಮತ್ತು ಬೆಂಗಳೂರು ದಕ್ಷಿಣ (ರಾಮನಗರ) ಜಿಲ್ಲೆ ಎಂದು ಮೂರು ಜಿಲ್ಲೆಗಳಾಗಿ ವಿಂಗಡಿಸಿ ಗ್ರೇಟರ್ ಬೆಂಗಳೂರು ಮಹಾನಗರ ಪ್ರದೇಶ ರಚಿಸಲಾಗಿದೆ.

ಪ್ರಸ್ತುತ ಬೆಂಗಳೂರು ಉತ್ತರ ಜಿಲ್ಲೆಯಲ್ಲಿ ದೇವನಹಳ್ಳಿ, ನೆಲಮಂಗಲ, ದೊಡ್ಡಬಳ್ಳಾಪುರ, ಹೊಸಕೋಟೆ, ದಾಬಸ್‌ಪೇಟೆ, ನಂದಗುಡಿ, ಸಾಸಲು ಎಂಬ ೭ ತಾಲ್ಲೂಕುಗಳಿವೆ. 

ಹೊಸ ತಾಲ್ಲೂಕುಗಳು ಬೇಡಿಕೆ ಇರುವ ಸೋಂಪುರ, ತ್ಯಾಮಗೊಂಡ್ಲು ಉಡಿಗೆರೆ ಹೋಬಳಿ ಸೇರಿಸಿ ದಾಬಸ್‌ಪೇಟೆ ತಾಲ್ಲೂಕು ಮಾಡಬೇಕು, ನಂದಗುಡಿ, ಸೂಲಿಬೆಲೆ ಜಂಗಮಕೋಟೆ ಹೋಬಳಿ ಸೇರಿಸಿ ನಂದಗುಡಿ ತಾಲ್ಲೂಕು ಮಾಡಬೇಕು, ಸಾಸಲು, ಕೊಳಲ, ದೊಡ್ಡಬೆಳವಂಗಲ ಹೋಬಳಿ ಸೇರಿಸಿ ಸಾಸಲು ತಾಲ್ಲೂಕು ಮಾಡಬೇಕು.

ಬೆಂಗಳೂರು ಉತ್ತರ ಜಿಲ್ಲೆಯು, ಬೆಂಗಳೂರು ನಗರಕ್ಕೆ ಸಮೀಪವಾಗಿರುವುದರಿಂದ ಜಿಲ್ಲೆಯ ಮೇಲೆ ಪರಿಣಾಮ ಬೀರುತ್ತದೆ. ಹಾಗೂ ಗಣನೀಯ ದೈನಂದಿನ ಪ್ರಯಾಣದ ಜನಸಂಖ್ಯೆಯನ್ನು ಹೊಂದಿದೆ. ಗ್ರಾಮೀಣ ಜನರು ಹೆಚ್ಚಾಗಿ ಕೃಷಿಕರು. ಆದಾಗ್ಯೂ, ಈ ಪ್ರದೇಶದಲ್ಲಿ ವಿಶೇಷ ಆರ್ಥಿಕ ವಲಯಗಳ ಆಗಮನದೊಂದಿಗೆ, ಸೇವಾ ಮತ್ತು ಐಟಿ ಕೈಗಾರಿಕೆಗಳು ಪ್ರವರ್ಧಮಾನಕ್ಕೆ ಬರುತ್ತಿವೆ. ದೇವನಹಳ್ಳಿಯು ಕೆಂಪೇಗೌಡ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣದ ಬಳಿ ೯೫ ಬಿಲಿಯನ್ ರೂ.ಗಳ ದೇವನಹಳ್ಳಿ ಬಿಸಿನೆಸ್ ಪಾರ್ಕ್ ನ ತಾಣವಾಗಲಿದೆ.

ಬೆಂಗಳೂರು ಉತ್ತರ (ದೊಡ್ಡಬಳ್ಳಾಪುರ) ಜಿಲ್ಲೆಯ ತಾಲ್ಲೂಕುಗಳು ಮತ್ತು ವಿಸ್ತೀರ್ಣ

ಬೆಂಗಳೂರು ಉತ್ತರ (ದೊಡ್ಡಬಳ್ಳಾಪುರ) ಜಿಲ್ಲೆಯ ತಾಲ್ಲೂಕುಗಳು:

ಜಿಲ್ಲೆ ತಾಲೂಕು ನಗರ ಸ್ಥಿತಿ ವಿಸ್ತೀರ್ಣ 1.ಬೆಂಗಳೂರು ಉತ್ತರ    2026 (ಜನಗಣತಿ ಪ್ರಕಾರ)   1.ದೊಡ್ಡಬಳ್ಳಾಪುರ  ನಗರ ಸಭೆ  791 ಚ.ಕಿ.ಮೀ   2.ದೇವನಹಳ್ಳಿ  ನಗರ ಸಭೆ   449 ಚ.ಕಿ.ಮೀ   3.ಹೊಸಕೋಟೆ  ನಗರ ಸಭೆ   548 ಚ.ಕಿ.ಮೀ   4.ನೆಲಮಂಗಲ  ನಗರ ಸಭೆ  510 ಚ.ಕಿ.ಮೀ      ಹೊಸ ತಾಲ್ಲೂಕುಗಳು        5.ದಾಬಸ್‌ಪೇಟೆ  ಪಟ್ಟಣ ಪಂಚಾಯತಿ  ಚ.ಕಿ.ಮೀ    6.ನಂದಗುಡಿ  ಪಟ್ಟಣ ಪಂಚಾಯತಿ  ಚ.ಕಿ.ಮೀ    7.ಸಾಸಲು  ಪಟ್ಟಣ ಪಂಚಾಯತಿ  ಚ.ಕಿ.ಮೀ  ಒಟ್ಟು  ಜಿಲ್ಲೆಯ ವಿಸ್ತೀರ್ಣ    2298 ಚ.ಕಿ.ಮೀ

ಬೆಂಗಳೂರು ಉತ್ತರ (ದೊಡ್ಡಬಳ್ಳಾಪುರ) ಜಿಲ್ಲೆಯ ನದಿಗಳು

ಬೆಂಗಳೂರು ಉತ್ತರ (ದೊಡ್ಡಬಳ್ಳಾಪುರ) ಜಿಲ್ಲೆಯಲ್ಲಿ ಹರಿಯುವ ನದಿಗಳು 

ಅರ್ಕಾವತಿ
ಕುಮುದ್ವತಿ
ದಕ್ಷಿಣ ಪಿನಾಕಿನಿ

 ಬೆಂಗಳೂರು ಉತ್ತರ (ದೊಡ್ಡಬಳ್ಳಾಪುರ) ಜಿಲ್ಲೆಯ ವಿವರ

೨೦೧೧ ರ ಜನಗಣತಿಯ ಪ್ರಕಾರ, ಜಿಲ್ಲೆಯ ಒಟ್ಟು ಜನಸಂಖ್ಯೆ, ೯೯೦,೯೨೩, ಅದರಲ್ಲಿ ೨೧.೬೫% ನಗರಗಳು. ಪ್ರತಿ ಚ.ಕಿ.ಮೀ.ಗೆ ೩೦೯ ಜನರ ಜನಸಂಖ್ಯಾ ಸಾಂದ್ರತೆಯನ್ನು ಹೊಂದಿದೆ.  ಬೆಂಗಳೂರು ಗ್ರಾಮಾಂತರ ಜಿಲ್ಲೆಯ ಜನಸಂಖ್ಯೆಯ ೨೨.೫% ರಷ್ಟು ಪರಿಶಿಷ್ಟ ಜಾತಿ ಮತ್ತು ಪರಿಶಿಷ್ಟ ಪಂಗಡಕ್ಕೆ ಸೇರಿದೆ. ಹಿಂದೂ ಧರ್ಮವು ಈ ಜಿಲ್ಲೆಯ ಪ್ರಮುಖ ಧರ್ಮವಾಗಿದೆ. ಬೆಂಗಳೂರು ಗ್ರಾಮಾಂತರ ಜಿಲ್ಲೆಯು ಮೂಲಭೂತವಾಗಿ ಕೃಷಿ ಜಿಲ್ಲೆಯಾಗಿದೆ. ಆದರೆ, ಇದು ಕೈಗಾರಿಕೀಕರಣ, ಹೈನುಗಾರಿಕೆ ಮತ್ತು ರೇಷ್ಮೆ ಕೃಷಿಗೆ ಸಾಕಷ್ಟು ಅವಕಾಶಗಳನ್ನು ಹೊಂದಿದೆ.

ಬೆಂಗಳೂರು ಗ್ರಾಮಾಂತರ ಜಿಲ್ಲೆಯು, ಕೊಡಗಿನ ನಂತರ ಕರ್ನಾಟಕದ ಎರಡನೇ ಕಡಿಮೆ ಜನಸಂಖ್ಯೆಯ ಜಿಲ್ಲೆಯಾಗಿದೆ (೩೦ ರಲ್ಲಿ). ಈ ಜಿಲ್ಲೆಯು ರಾಗಿ, ಭತ್ತ, ನೆಲಗಡಲೆ, ಕಬ್ಬು, ಹರಳೆಣ್ಣೆ, ದ್ರಾಕ್ಷಿ, ಹಿಪ್ಪು ನೇರಳೆ ಹೀಗೆ ಮುಂತಾದ ಕೃಷಿ ಮತ್ತು ತೋಟಗಾರಿಕೆ ಬೆಳೆಗಳನ್ನು ಹೊಂದಿದೆ. ಸಾರಿಗೆ ಮತ್ತು ಸಂವಹನ, ಬ್ಯಾಂಕಿಂಗ್, ಸಾಲ ಮತ್ತು ಮಾರುಕಟ್ಟೆಯಂತಹ ಸಾಕಷ್ಟು ಮೂಲಸೌಕರ್ಯ ಸೌಲಭ್ಯಗಳಿವೆ. ಈ ಪ್ರದೇಶವು ಖನಿಜ ಸಂಪನ್ಮೂಲಗಳಿಂದ ಸಮೃದ್ಧವಾಗಿಲ್ಲದಿದ್ದರೂ, ಅದರ ಲೋಹೇತರ ಖನಿಜ ಸಂಪನ್ಮೂಲಗಳನ್ನು ಇಟ್ಟಿಗೆಗಳು, ಹೆಂಚುಗಳು ಮತ್ತು ಕಲ್ಲಿನ ವಸ್ತುಗಳ ತಯಾರಿಕೆಗೆ ಬಳಸಲಾಗುತ್ತದೆ.
ಅನೇಕ ವರ್ಷಗಳಿಂದ, ನೆಯ್ಗೆಯು ಜನಸಂಖ್ಯೆಯ ಹೆಚ್ಚಿನ ಭಾಗಕ್ಕೆ ಪ್ರಮುಖ ಉದ್ಯೋಗವಾಗಿದೆ. ಮಣ್ಣು ಮತ್ತು ಅಂತಹ ಹವಾಮಾನ ಪರಿಸ್ಥಿತಿಗಳು ಹಿಪ್ಪುನೇರಳೆ ಕೃಷಿ, ರೇಷ್ಮೆ ಹುಳುಗಳ ಸಾಕಣೆ ಮತ್ತು ರೇಷ್ಮೆ ಉತ್ಪಾದನೆಗೆ ಅನುಕೂಲಕರವಾಗಿವೆ. ಜೊತೆಗೆ ಇತರ ಕೃಷಿ ಆಧಾರಿತ ಕೈಗಾರಿಕೆಗಳಾಗಿವೆ. ಹಲವಾರು ವೈನರಿಗಳಿವೆ ಮತ್ತು ವೈನ್ ಉತ್ಪಾದನೆಯ ಪ್ರಮಾಣವು ಹೆಚ್ಚುತ್ತಿದೆ. ಬೆಂಗಳೂರು ಗ್ರಾಮಾಂತರ ಜಿಲ್ಲೆಯನ್ನು ಕೆಂಪೇಗೌಡ ಎಂದು ಮರುನಾಮಕರಣ ಮಾಡಲು ಕರ್ನಾಟಕ ಸರ್ಕಾರದ ಪ್ರಸ್ತಾಪವಿದೆ. ಸೆಪ್ಟೆಂಬರ್ ೨೦೦೭ ರಲ್ಲಿ, ಕನಕಪುರ, ರಾಮನಗರ, ಮಾಗಡಿ ಮತ್ತು ಚನ್ನಪಟ್ಟಣ ತಾಲ್ಲೂಕುಗಳನ್ನು ವಿಲೀನಗೊಳಿಸಿ ರಾಮನಗರ ಜಿಲ್ಲೆಯನ್ನು ರಚಿಸಲಾಯಿತು. 

 ಯೋಜನಾ ಪ್ರಾಧಿಕಾರಗಳು 
 ಬೆಂಗಳೂರು ಅಂತರಾರ್ಷ್ಟ್ರೀಯ ವಿಮಾನ ನಿಲ್ದಾಣ ಯೋಜನಾ ಪ್ರಾಧಿಕಾರ.  
 ನೆಲಮಂಗಲ ಯೋಜನಾ ಪ್ರಾಧಿಕಾರ.  
 ಹೊಸಕೋಟೆ ಯೋಜನಾ ಪ್ರಾಧಿಕಾರ.  
 ದೊಡ್ಡಬಳ್ಳಾಪುರ ಯೋಜನಾ ಪ್ರಾಧಿಕಾರ.

 ಬೆಂಗಳೂರು ಉತ್ತರ (ದೊಡ್ಡಬಳ್ಳಾಪುರ) ಜಿಲ್ಲಾ ಪೊಲೀಸ್ ಅಧೀಕ್ಷರು 
 ದೊಡ್ಡಬಳ್ಳಾಪುರ ಪೊಲೀಸ್ ಉಪವಿಭಾಗ 
 ದೊಡ್ಡಬಳ್ಳಾಪುರ ನಗರ ಪೊಲೀಸ್ ಠಾಣೆ.
 ದೊಡ್ಡಬಳ್ಳಾಪುರ ಗ್ರಾಮಾಂತರ ಪೊಲೀಸ್ ಠಾಣೆ.
 ದೊಡ್ಡಬೆಳವಂಗಲ ಪೊಲೀಸ್ ಠಾಣೆ.
 ಹೊಸಹಳ್ಳಿ ಪೊಲೀಸ್ ಠಾಣೆ.
 ಎಸ್.ಎಸ್.ಘಾಟಿ ಹೊರ ಪೊಲೀಸ್ ಠಾಣೆ.
 ಸಾಸಲು ಹೊರ ಪೊಲೀಸ್ ಠಾಣೆ.
 ಚನ್ನರಾಯಪಟ್ಟಣ ಪೊಲೀಸ್ ಠಾಣೆ.
 ವಿಶ್ವನಾಥಪುರ ಪೊಲೀಸ್ ಠಾಣೆ.
 ರಾಜಾನುಕುಂಟೆ ಪೊಲೀಸ್ ಠಾಣೆ.
 ದೊಡ್ಡಬಳ್ಳಾಪುರ ರೈಲ್ವೆ ಪೋಲಿಸ್ ಠಾಣೆ.
 ದೊಡ್ಡಬಳ್ಳಾಪುರ ನಗರ ಸಂಚಾರಿ ಹೊರ ಪೊಲೀಸ್ ಠಾಣೆ.
 ದೊಡ್ಡಬಳ್ಳಾಪುರ ಅಬಕಾರಿ ಜಾರಿ ಲಾಟರಿ ನಿಷೇಧ ಪೋಲಿಸ್ ಠಾಣೆ.

 ನೆಲಮಂಗಲ ಪೊಲೀಸ್ ಉಪವಿಭಾಗ 
 ನೆಲಮಂಗಲ ಪೊಲೀಸ್ ಠಾಣೆ.
 ದಾಬಸ್ ಪೇಟೆ ಪೊಲೀಸ್ ಠಾಣೆ.
 ಮಾದನಾಯಕನಳ್ಳಿ ಪೊಲೀಸ್ ಠಾಣೆ.
 ತ್ಯಾಮಗೊಂಡ್ಲು ಪೊಲೀಸ್ ಠಾಣೆ.
 ಶಿವಗಂಗೆ ಹೊರ ಪೊಲೀಸ್ ಠಾಣೆ.
 ನೆಲಮಂಗಲ ಗ್ರಾಮಾಂತರ ಪೊಲೀಸ್ ಠಾಣೆ.

 ಹೊಸಕೋಟೆ ಪೊಲೀಸ್ ಉಪವಿಭಾಗ 
 ಸೂಲಿಬೆಲೆ
 ತಿರುಮಲಶೆಟ್ಟಿಹಳ್ಳಿ
 ಹೊಸಕೋಟೆ
 ನಂದಗುಡಿ
 ಅನಗೊಂಡನಹಳ್ಳಿ

ಜನಸಂಖ್ಯಾಶಾಸ್ತ್ರ

೨೦೧೧ ರ ಜನಗಣತಿಯ ಪ್ರಕಾರ, ಬೆಂಗಳೂರು ಗ್ರಾಮಾಂತರ ಜಿಲ್ಲೆಯ ಜನಸಂಖ್ಯೆಯು ೯೯೦,೯೨೩ ಆಗಿದೆ. ಇದು ಭಾರತದಲ್ಲಿ ೪೪೯ ನೇ ಶ್ರೇಯಾಂಕವನ್ನು ನೀಡುತ್ತದೆ (ಒಟ್ಟು ೬೪೦ ರಲ್ಲಿ). ಜಿಲ್ಲೆಯು ಪ್ರತಿ ಚದರ ಕಿಲೋಮೀಟರ್ ಗೆ (೧,೧೪೦/ಚದರ ಮೈಲಿ) ೪೪೧ ನಿವಾಸಿಗಳ ಜನಸಂಖ್ಯಾ ಸಾಂದ್ರತೆಯನ್ನು ಹೊಂದಿದೆ.  ೨೦೦೧-೨೦೧೧ ರ ದಶಕದಲ್ಲಿ, ಇದರ ಜನಸಂಖ್ಯಾ ಬೆಳವಣಿಗೆಯ ದರವು ೧೬.೦೨% ರಷ್ಟಿತ್ತು. ಬೆಂಗಳೂರು ಗ್ರಾಮಾಂತರವು ಪ್ರತಿ ೧೦೦೦ ಪುರುಷರಿಗೆ ೯೪೫ ಮಹಿಳೆಯರ ಲಿಂಗ ಅನುಪಾತವನ್ನು ಹೊಂದಿದೆ ಮತ್ತು ಸಾಕ್ಷರತಾ ಪ್ರಮಾಣ ೭೮.೨೯% ಆಗಿದೆ. ಜನಸಂಖ್ಯೆಯ ೨೭.೧೨% ರಷ್ಟು ನಗರ ಪ್ರದೇಶಗಳಲ್ಲಿ ವಾಸಿಸುತ್ತಿದ್ದಾರೆ. ಪರಿಶಿಷ್ಟ ಜಾತಿಗಳು ಮತ್ತು ಪರಿಶಿಷ್ಟ ಪಂಗಡಗಳು ಕ್ರಮವಾಗಿ ಜನಸಂಖ್ಯೆಯ ೨೧.೫೭% ಮತ್ತು ೫.೩೪% ರಷ್ಟಿದೆ. 

೨೦೧೧ ರ ಜನಗಣತಿಯ ಸಮಯದಲ್ಲಿ, ಜನಸಂಖ್ಯೆಯ ೭೧.೬೭% ರಷ್ಟು ಕನ್ನಡ, ೧೨.೮೪% ತೆಲುಗು, ೯.೨೨% ಉರ್ದೂ ಮತ್ತು ೩.೨೯% ತಮಿಳು ಮತ್ತು ೦.೯೬% ಹಿಂದಿಯನ್ನು ತಮ್ಮ ಮೊದಲ ಭಾಷೆಯಾಗಿ ಮಾತನಾಡುತ್ತಾರೆ. 

 ಹಾಲು ಒಕ್ಕೂಟ 
 ದೊಡ್ಡಬಳ್ಳಾಪುರ ಹಾಲು ಶೀಥಲ ಕೇಂದ್ರ.
 ವಿಜಯಪುರ ಹಾಲು ಶೀಥಲ ಕೇಂದ್ರ.

 ಕೃಷಿ ಇಲಾಖೆ 
 ಬೆಂಗಳೂರು ಗ್ರಾಮಾಂತರ ಉಪನಿರ್ದೇಶಕರು. 
 ದೊಡ್ಡಬಳ್ಳಾಪುರ ತಾಲ್ಲೂಕು ಸಹಾಯಕ ನಿರ್ದೇಶಕರು. 
 ನೆಲಮಂಗಲ ತಾಲ್ಲೂಕು ಸಹಾಯಕ ನಿರ್ದೇಶಕರು.
 ಹೊಸಕೋಟೆ ತಾಲ್ಲೂಕು ಸಹಾಯಕ ನಿರ್ದೇಶಕರು. 
 ದೇವನಹಳ್ಳಿ ತಾಲ್ಲೂಕು ಸಹಾಯಕ ನಿರ್ದೇಶಕರು.

 ಸಂಶೋದನಾ ಕೇಂದ್ರ 
 ಕೃಷಿ ವಿಜ್ಞಾನ ಕೇಂದ್ರ ಹಾಡೋನಹಳ್ಳಿ, ದೊಡ್ಡಬಳ್ಳಾಪುರ ತಾಲ್ಲೂಕು.

 ಕೃಷಿ ಉತ್ಪನ್ನ ಮಾರುಕಟ್ಟೆ ಸಮಿತಿ ದೊಡ್ಡಬಳ್ಳಾಪುರ 
 ನೆಲಮಂಗಲ ಕೃಷಿ ಉತ್ಪನ್ನ ಮಾರುಕಟ್ಟೆ ಉಪ ಸಮಿತಿ.
 ದೇವನಹಳ್ಳಿ ಕೃಷಿ ಉತ್ಪನ್ನ ಮಾರುಕಟ್ಟೆ ಉಪ ಸಮಿತಿ.
 ತೂಬಗೆರೆ ಕೃಷಿ ಉತ್ಪನ್ನ ಮಾರುಕಟ್ಟೆ ಉಪ ಸಮಿತಿ.
 ವಿಜಯಪುರ ಕೃಷಿ ಉತ್ಪನ್ನ ಮಾರುಕಟ್ಟೆ ಉಪ ಸಮಿತಿ.
 ಹೊಸಕೋಟೆ ಕೃಷಿ ಉತ್ಪನ್ನ ಮಾರುಕಟ್ಟೆ ಉಪ ಸಮಿತಿ.

 ಸಾರಿಗೆ ಇಲಾಖೆ 
 ಬೆಂಗಳೂರು ಗ್ರಾಮಾಂತರ ಜಂಟಿ ಆಯುಕ್ತರು.
 ಸಹಾಯಕ ಪ್ರಾದೇಶಿಕ ಸಾರಿಗೆ ಅಧಿಕಾರಿ, ದೇವನಹಳ್ಳಿ.
 ಸಹಾಯಕ ಪ್ರಾದೇಶಿಕ ಸಾರಿಗೆ ಅಧಿಕಾರಿ, ನೆಲಮಂಗಲ.

 ಸಹಕಾರ ಇಲಾಖೆ 
 ಬೆಂಗಳೂರು ಗ್ರಾಮಾಂತರ ವಿಭಾಗ 
 ಸಹಕಾರ ಸಂಘಗಳ ಉಪನಿಭಂದಕರರು. 

 ದೊಡ್ಡಬಳ್ಳಾಪುರ ಉಪವಿಭಾಗ  
 ಸಹಕಾರ ಸಂಘಗಳ ಸಹಾಯಕ ನಿಭಂದಕರರು.

 ಜಲಾಶಯ ಪ್ರದೇಶ 
 ನದಿ 
 ಅರ್ಕಾವತಿ ನದಿ
 ದಕ್ಷಿಣ ಪಿನಾಕಿನಿ ನದಿ
 ಬಂಡಿಹಳ್ಳ

 ಅಣೆಕಟ್ಟು 
 ಸರ್.ಎಂ.ವಿಶ‍್ವೇಶ್ವರಯ್ಯ ಅಣೆಕಟ್ಟು(ಎಸ್.ಎಸ್.ಘಾಟಿ)

 ಲೇಕ್ಕಪರಿಶೋದನೆ ಇಲಾಖೆ 
 ದೊಡ್ಡಬಳ್ಳಾಪುರ ಉಪವಿಭಾಗ  
 ಸಹಕಾರ ಸಂಘಗಳ ಸಹಾಯಕ ಲೇಕ್ಕಪರಿಶೋಧಕರು.

 ಹೊರಗಿನ ಸಂಪರ್ಕ 

 ಬೆಂಗಳೂರು ಗ್ರಾಮಾಂತರ ಜಿಲ್ಲೆಯ ಅಧಿಕೃತ ಸರ್ಕಾರಿ ತಾಣ 
 ಕೃಷಿ ಉತ್ಪನ್ನ ಮಾರುಕಟ್ಟೆ ಸಮಿತಿ ದೊಡ್ಡಬಳ್ಳಾಪುರ 
 ಬೆಂಗಳೂರು ಗ್ರಾಮಾಂತರ ಜಿಲ್ಲಾ ಪಂಚಾಯತ್.

ಉಲ್ಲೇಖ